text: Tyv fanget på overvågning og anholdt af civil
  04 juli 2016 kl. 14.57
  En 37-årig mand fra Haderslev-egnen blev mandag eftermiddag fængslet i tre uger. Han blev afsløret under et indbrudsforsøg
  Manden blev spottet på en overvågningsvideo. Beboeren i et hus i Haderslev blev vækket af sin hund. Og kunne så på overvågningsbilledet se en mandsperson snige sig ind på grunden.
  Beboeren gik ud  og mødte den maskerede mand, som stak af. Beboeren løb efter og indhentede ham. Den 37-årig blev holdt fast til politiet kom.
  Den 37-årige blev fremstillet i et grundlovsforhør ved Retten i Sønderborg. Den 37-årig tilstod, men ville ikke udtale sig videre. Dommeren valgte derfor at fængsle ham.
  Normalt bliver man ikke fremstillet i grundlovsforhør for et indbrudsforsøg. Den 37-årig må derfor formodes af være en af politiet "gamle kendige", som det hed engang.
  